钦定古今图书集成/明伦汇编/官常典/第604卷 > 吴一介
## 钦定古今图书集成/明伦汇编/官常典/第604卷 > 吴一介

按《安庆府志》：“一介，字元石，嘉靖间进士。初授河南光
州知州。光胥吏半贵，家奴弄文，喜持短长，竟一介莫
敢骪令者。擢屯田员外郎，工曹之役，无不关中人者。
时修洪应、乐成二殿，造景王陵城，广渠门，虞度无虚
日。一介过自涤洗，诸中人所奇货，视者罔敢冒一钱。
陵制当哀冲太子十九奏成，裁七千有奇，所裒几至”
十万。他裁省称是。擢江西副宪，备兵湖西。有杀人者
三人，并论死，立出其从二人。会广东峒贼卞豹等屠
电白，电令弃城走。诏举边材，京兆尹毕锵疏一介以
闻，遂移节监南越军。至则选遣将卒，授方略，擒卞豹，
破降数万，一时武功称最。进河南右布政使，致仕，卒。
一介至性孝友，居𢘆，衣大布，饭脱粟，屏一切玩好，惟
图书自娱。桐无城，一介与盛汝谦倡议建之。及流贼